Адміністрацыя ўстановы з разуменнем адносіцца да патрэб аддзялення. Толькі летась былі закуплены тры стаматалагічныя комплексы “Белдэнт” вытворчасці Гомсельмаша. У кожнай участковай бальніцы і амбулаторыі ўрача агульнай практыкі ёсць стаматалагічныя кабінеты. Праўда, пакуль у раёне не хапае трох спецыялістаў. Але сёлета па размеркаванні павінны даехаць тры маладыя стаматолагі, і пытанне з кадрамі будзе закрыта.